# data[].attributes.attachment_caption
Η αγία Θέκλα

# data[].attributes.headline
Η Αγία που θαυμάζω 

# data[].attributes.subject
Η Αγία που θαυμάζω 

# data[].attributes.body
Η Αγία που θαυμάζω είναι η Αγία Θέκλα. Γεννήθηκε το 30 μ.Χ στο Ικόνιο της Μικράς Ασίας και ήταν Μικρασιάτισσα αγία της πρώτης Χριστιανικής εκκλησίας από το Ικόνιο, αναφερόμενη ως ακόλουθος του Αγίου Παύλου. Ασπάστηκε τον Χριστιανισμό, έγινε ακόλουθος του Αποστόλου και κήρυξε και η ίδια μέχρι το μαρτύριό της, αποτελώντας την πρώτη γυναίκα χριστιανή μάρτυρα. Για τον λόγο αυτό ονομάζεται Ισαπόστολος και Πρωτομάρτυς. Την θαυμάζω γιατί έτσι ονομάζεται και η μητέρα μου και θεωρώ αυτό το όνομα πολύ σπάνιο και ιδιαίτερο.
΄Αννα Ν.

# data[].attributes.attachment_caption
Οι άγιοι Κωνσταντίνος και Ελένη

# data[].attributes.headline
Οι Άγιοι που θαυμάζω! 

# data[].attributes.subject
Οι Άγιοι που θαυμάζω! 

# data[].attributes.body
Κάθε χρόνο στις 21 Μαΐου η Ορθόδοξη Εκκλησία τιμά τη μνήμη του Ρωμαίου αυτοκράτορα Κωνσταντίνου Α’ του Μεγάλου και της μητέρας του, Ελένης. Τους ονομάζει Ισαποστόλους για τις μεγάλες υπηρεσίες που πρόσφεραν στον Χριστιανισμό. Θαυμάζω τον Άγιο Κωνσταντίνο διότι παρόλο που ο Χριστιανισμός, όταν έγινε Αυτοκράτορας ήταν μια μικρή θρησκεία, την προστάτεψε με διάφορους τρόπους, έχτισε εκκλησίες και θέσπισε με νόμο την ανεξιθρησκεία, ώστε, όχι μόνο οι χριστιανοί να έχουν τη θρησκευτική τους ελευθερία αλλά και όλοι οι άνθρωποι της Αυτοκρατορίας του.
Ιωάννα Γ.

# data[].attributes.attachment_caption
ο άγιος Ραφαήλ

# data[].attributes.headline
Ο Άγιος που θαυμάζω

# data[].attributes.subject
Ο Άγιος που θαυμάζω

# data[].attributes.body
Ο άγιος που θαυμάζω είναι ο Άγιος Ραφαήλ. Γεννήθηκε το 1410 στην Ιθάκη και πέθανε το 1463. Το έτος 1445, μετά από έξι μήνες άσκηση σιωπής και προσευχής εκάρη Μοναχός από τον Ηγούμενο της ιεράς Μονής Τιμίου Προδρόμου και πήρε το Μοναχικό όνομα Ραφαήλ από τον Αρχάγγελο. Το 1463, μετά την άλωση της Πόλης, ο Άγιος μαρτύρησε στην Λέσβο μετά από βασανιστήρια από τούς Τούρκους.Θαυμάζω τον άγιο Ραφαήλ για το θάρρος και τα κατορθώματα του στον στρατό αλλά και για την φήμη του σε διάφορες πόλεις.
Κωνσταντίνος Ελευθεριάδης

# data[].attributes.attachment_caption
Η οσία Μαρία η Αιγυπτία

# data[].attributes.headline
Η Αγία που θαυμάζω

# data[].attributes.subject
Η Αγία που θαυμάζω

# data[].attributes.body
Η Μαρία η Αιγυπτία (4ος ή 5ος αιώνας) είναι Αγία/Οσία της Ορθόδοξης και της Ρωμαιοκαθολικής Εκκλησίας, Kαταγόταν από την Αίγυπτο και έζησε τον 6ον αιώνα, την εποχή του αυτοκράτορα Ιουστινιανού. Στα νεανικά της χρόνια ζούσε μέσα στην ακολασία και παρέσυρε πολλούς ανθρώπους στην ηθική καταστροφή. Μετά από ένα περιστατικό αποφάσισε να αναχωρήσει στην έρημο, όπου έζησε επί 47 χρόνια μια ζωή πολύ σκληρή και ασυνήθιστη, χωρίς να δει άνθρωπο, αλλά, έχοντας μοναδικό της θεατή τον Θεό, προσευχόταν μόνη σ' Αυτόν.Στο τέλος της ζωής της έτυχε να συναντήσει κάποιον ερημίτη, που λεγόταν Ζωσιμάς, που αφού του διηγήθηκε όλη της τη ζωή, τον παρακάλεσε να της φέρει τα άχραντα Μυστήρια για να κοινωνήσει. Εκείνος το έκανε την επομένη χρονιά, την Μεγάλη Πέμπτη.Αλλά τον άλλο χρόνο, ξαναγυρνώντας ο Ζωσιμάς την βρήκε νεκρή, ξαπλωμένη στη γη και κοντά της ένα σημείωμα, που έγραφε: «Αββά Ζωσιμά, Θάψον ώδε το σώμα της Αθλίας Μαρίας. Απέθανον την αυτήν ημέραν, καθ' ην εκοινώνησα των αχράντων Μυστηρίων. Εύχου υπέρ εμού».

Κώστας Κ.

# data[].attributes.attachment_caption
ο απόστολος Ανδρέας

# data[].attributes.headline
Ο Άγιος που θαυμάζω

# data[].attributes.subject
Ο Άγιος που θαυμάζω

# data[].attributes.body
Ο Άγιος που θαυμάζω περισσότερο είναι ο Άγιος Ανδρέας. Ένας από τους 12 Απόστολους, ο επονομαζόμενος και Πρωτόκλητος, επειδή πρώτος αυτός, μαζί με τον αδελφό του Πέτρο, κλήθηκε να ακολουθήσει τον Ιησού. Και τα δυο αδέλφια φαίνεται να είχαν πνευματικές ανησυχίες, γι’ αυτό είχαν ενταχθεί στον κύκλο των μαθητών του Αγίου Ιωάννου του Πρόδρομου. Μια μέρα τα δύο αδέλφια αποφάσισαν να ακολουθήσουν τον Χριστό, με την πρόθεση να συνομιλήσουν μαζί του και όχι να γίνουν μαθητές του. Οι εκκλησιαστικοί συγγραφείς αναφέρουν ότι ο Απόστολος Ανδρέας κήρυξε τον Χριστιανισμό στη Σκυθία (σημερινή Νότια Ρωσία), την Ήπειρο, τη Θράκη και το Βυζάντιο, όπου ίδρυσε εκκλησία με πρώτο επίσκοπο τον Στάχυ. Συνέχεια αυτής της πρώτης εκκλησίας θεωρείται το Οικουμενικό Πατριαρχείο της Κωνσταντινουπόλεως, που τιμά τον Απόστολο Ανδρέα ως ιδρυτή του και πρώτο επίσκοπο του Βυζαντίου.

Οδυσσέας Β.

# data[].attributes.headline
Η Αγία που θαυμάζω 

# data[].attributes.subject
Η Αγία που θαυμάζω 

# data[].attributes.body
Η Αγία Άννα,αν και δεν αναφέρεται σε κάποιο από τα βιβλία της Καινής Διαθήκης, θεωρείται η μητέρα της Παναγίας. Η Αγία αυτή ήταν παντρεμένη με τον Ιωακείμ με τον οποίο και απέκτησε σε μεγάλη ηλικία μια κόρη που την ονόμασαν Μαριάμ. Ο λόγος που θαυμάζω την Αγία ΄Αννα είναι γιατί από αυτή έχω πάρει το όνομά μου αλλά και για τον λόγο του ότι  δίνει ελπίδες σε γυναίκες μεγάλης ηλικίας πως μπορούν να γίνουν και αυτές μητέρες.Τέλος η επίσημη εορτή της κατά την Ορθόδοξη εκκλησία είναι στις 9 Δεκεμβρίου.
Αννα Κ.

# data[].attributes.attachment_caption
η αγία Παρασκευή

# data[].attributes.headline
Η Αγία που θαυμάζω

# data[].attributes.subject
Η Αγία που θαυμάζω

# data[].attributes.body
Η Αγία που θαυμάζω περισσότερο είναι η Αγία Παρασκευή, οσιομάρτυρας της Χριστιανικής Εκκλησίας, ιδιαίτερα δημοφιλής στη χώρα μας. Η Παρασκευή έζησε το πρώτο ήμισυ του 2ου αιώνα στη Ρώμη.Γεννήθηκε ημέρα Παρασκευή, απ’ όπου και το όνομά της, και ανατράφηκε ως χριστιανή.Μετά το θάνατο τον γονέων της μοίρασε όλη την περιουσία της στους φτωχούς κι έγινε μοναχή. Συνελήφθη επί αυτοκράτορος Αντωνίνου Πίου (138-161), επειδή διέτρεχε τη Ρώμη και τα γύρω χωριά, κηρύττοντας το λόγο του Θεού. Βασανίστηκε άγρια για να αποκηρύξει την πίστη της και όταν το αρνήθηκε, αποκεφαλίστηκε. Ο λόγος που θαμάζω την συγκεκριμένη Αγία είναι ότι, παρά τα βασανιστήρια που πέρασε, δεν έχασε ποτέ την πίστη της για τον χριστιανισμό.
Σπύρος Δ.

# data[].attributes.attachment_caption
ο άγιος Γεώργιος

# data[].attributes.headline
Ο Άγιος που θαυμάζω 

# data[].attributes.subject
Ο Άγιος που θαυμάζω 

# data[].attributes.body
Ο Άγιος  Μεγαλομάρτυς  Γεώργιος στην πατρίδα μας  τιμάται εξαιρετικά και προκαλεί τον θαυμασμό όλων μας. Είναι ο μεγάλος Άγιος, είναι ο ήρωας, είναι ο Ελευθερωτής. Δεν υπάρχει πόλη ή χωριό χωρίς να έχει το εκκλησάκι του. Δεν υπάρχει  Ελληνική οικογένεια στην οποία να λείπει τ’ όνομά του, όπως και στη δική μου. Οι γονείς  μου με τα πνευματικά χέρια του νονού μου, μου έδωσαν το όνομα του Αγίου. Είναι ο προστάτης της οικογένειάς μου και η μεγάλη του εικόνα είναι φύλακας του σπιτιού μου.

Ο Γεώργιος υπέμεινε καρτερικά το μαρτύριο στο οποίο τον επέβαλλε ο Διοκλητιανός και στις 23 Απριλίου 303 αποκεφαλίστηκε στα τείχη της Νικομήδειας. Την ημερομηνία αυτή τιμάται η μνήμη του σε όλο τον χριστιανικό κόσμο, με εξαίρεση τις ορθόδοξες εκκλησίες, όταν η 23η Απριλίου πέφτει πριν από το Πάσχα ή συμπίπτει με το Πάσχα, επειδή η ακολουθία του περιλαμβάνει αναστάσιμους ύμνους. Στην περίπτωση αυτή, ο εορτασμός της μνήμης του Αγίου Γεωργίου μετατίθεται για τη Δευτέρα της Διακαινησίμου.

Γιώργος  Δεμερτζής

# data[].attributes.attachment_caption
ο άγιος Σπυρίδων 

# data[].attributes.headline
Ο Άγιος που θαυμάζω

# data[].attributes.subject
Ο Άγιος που θαυμάζω

# data[].attributes.body
Ο κυπριακής καταγωγής Άγιος Σπυρίδων, είναι σημαντική προσωπικότητα της Χριστιανοσύνης, ιδιαίτερα συνδεδεμένος με το νησί της Κέρκυρας, της οποίας είναι προστάτης Άγιος. Η μνήμη του εορτάζεται στις 12 Δεκεμβρίου από την Ορθόδοξη Εκκλησία.

Ο Σπυρίδων ως επίσκοπος Τριμυθούντος μετείχε στην Α’ Οικουμενική Σύνοδο της Νικαίας (325), η οποία διαμόρφωσε το χριστιανικό δόγμα, και διακρίθηκε ως δεινός επικριτής του Αρείου, τον οποίο αντέκρουσε με θαυματουργικό τρόπο.Τον θαυμάζω ιδιαίτερα, γιατί προέρχεται από αγροτική οικογένεια, όπως και οι γονείς μου καθώς και για τις πολλές αρετές του.Είναι προστάτης του αγαπημένου μου νησιού, της Κέρκυρας ,το οποίο επισκέφθηκα πολλές φορές και μου δόθηκε η ευκαιρία να προσκυνήσω στη χάρη του Αγίου. Το εντυπωσιακό είναι το άφθαρτο σκήνωμα του στο πέρασμα του χρόνου,που ευωδιάζει παντού, φανερώνοντας την αγιοσύνη του και κάνοντας κάθε Χριστιανό να πιστέψει ακόμα πιο πολύ στον ΧΡΙΣΤΙΑΝΙΣΜΟ.

Μίλτος Καρασαρίδης

# data[].attributes.attachment_caption
Άγιος Γέροντας Παΐσιος

# data[].attributes.headline
Ο Άγιος που θαυμάζω!

# data[].attributes.subject
Ο Άγιος που θαυμάζω!

# data[].attributes.body
Ο Αγιορείτης μοναχός, τότε γνωστός με το κοσμικό του όνομα, Αρσένιος Εζνεπίδης γεννήθηκε στα Φάρασα της Καππαδοκίας. Θαυμάζω τον συγκεκριμένο Άγιο, λόγω της προσωπικότητάς, της πνευματικότητας και των χαρισμάτων του.Για εμένα ξεχώρισε για την εργατικότητά του, τη μεγάλη αγάπη και κατανόηση που έδειχνε για τους «αδελφούς» του, την πιστή υπακοή στο γέροντά του και την ταπεινοφροσύνη του. Προσευχόταν έντονα και διάβαζε διαρκώς ενώ επίσης υπέμεινε καρτερικά την ασθένειά του μέχρι το τέλος.
Μαρία Γκ.

# data[].attributes.attachment_link.title
αρχείο λήψης

# data[].attributes.attachment_caption
ο άγιος Αλέξανδρος

# data[].attributes.headline
Ο Άγιος που θαυμάζω 

# data[].attributes.subject
Ο Άγιος που θαυμάζω 

# data[].attributes.body
Ο Άγιος που θαυμάζω περισσότερο είναι ο Άγιος Αλέξανδρος, Πατριάρχης της Κωνσταντινούπολης. Καταγόταν από την Καλαβρία της Ιταλίας και από μικρός αφιερώθηκε στον Θεό, σε μια εποχή που θεωρούνταν ασυγχώρητο έγκλημα να είναι κανείς Χριστιανός. Ο Άγιος Αλέξανδρος αποτελεί πρότυπο επισκόπου της εκκλησίας μας. Παρέδωσε στον Θεό τον εαυτό του και ολόκληρη τη ζωή του, με σκοπό να γίνει πιστός διάκονος του λαού του θεού και συνειδητός εργάτης της σωτηρίας. Ο Άγιος Αλέξανδρος δείχνει τον δρόμο που πρέπει να ακολουθήσουν και οι κληρικοί. Την μνήμη του την γιορτάζουνε στις 30 Αυγούστου.
Δέσποινα Κ.

# data[].attributes.attachment_caption
ο άγιος Νεκτάριος

# data[].attributes.headline
Ο Άγιος που θαυμάζω

# data[].attributes.subject
Ο Άγιος που θαυμάζω

# data[].attributes.body
Ο Άγιος που θαυμάζω είναι ο Άγιος Νεκτάριος Αιγίνης που θεωρείται ο άγιος του 20ου αιώνα και τιμάται από όλους τους ορθόδοξους χριστιανούς και άλλους ετερόδοξους. Ο Άγιος αυτός δοκιμάστηκε από την κακία και την μοχθηρία του κόσμου, συκοφαντήθηκε πάρα πολύ αλλά ποτέ δεν παραπονέθηκε και δεν ζήτησε εκδίκηση για τις αδικίες που του έγιναν. Συγχωρούσε τις αδυναμίες των ανθρώπων, προσευχόταν για την σωτηρία τους και την επιστροφή τους στην Εκκλησία και έδειξε σε όλη του την ζωή υποδειγματική ταπεινότητα και ελπίδα.Το τέλος της ζωής του ήταν επίπονο και εκοιμήθη στις 9 Νοεμβρίου 1920 σε ηλικία 74 ετών. Για τον Άγιο αυτόν μου μίλησε η οικογένειά μου και μου έκανε εντύπωση η υπομονή του απέναντι στην συκοφαντία και η ταπεινότητά του. Πρόσφατα γυρίστηκε ταινία για την ζωή του την οποία κάποια στιγμή σίγουρα θα δω.
Λαμπριανή Κατίδου

# data[].attributes.attachment_caption
ο άγιος Ιωάννης ο Πρόδρομος

# data[].attributes.headline
Ο Άγιος που θαυμάζω

# data[].attributes.subject
Ο Άγιος που θαυμάζω

# data[].attributes.body
Ο Άγιος που θαυμάζω περισσότερο είναι ο Άγιος Ιωάννης ο Βαπτιστής από τον οποίο πήρα και το όνομα μου.Διαβάζοντας για την ζωή του μου κίνησε το ενδιαφέρον περισσότερο το γεγονός ότι ήταν συνομήλικος του Ιησού Χριστού και ότι με την διδασκαλία του προετοίμασε τον κόσμο να υποδεχθεί τον Μεσσία Ιησού.Επιπλέον, ένα γεγονός που απομνημόνευσα διαβάζοντας για αυτόν είναι, ότι τότε ο κόσμος πήγαινε να συμβουλευτεί τον Ιωάννη, και εκείνος τους βάπτιζε αφού οι ίδιοι εξομολογούνταν πρώτα τις αμαρτίες τους.Θα ήθελα να αναφερθώ και στον τρόπο γέννησής του διότι είναι αρκετά συγκινητικός. Η μητέρα του Ιωάννη, η Ελισάβετ θεωρούνταν στείρα, ο αρχάγγελος Γαβριήλ διαμήνυσε στον Ζαχαρία ότι τελικά η γυναίκα του θα γεννήσει αγόρι και να του δώσει το όνομα Ιωάννης. Ο Ζαχαρίας όμως φέρεται να μην πίστεψε τα λόγια του Γαβριήλ και πιθανόν υπέστη κλονισμό κατά τον οποίο έχασε την ομιλία του (γεγονός που ερμηνεύτηκε ως τιμωρία), όπου και παρέμεινε άλαλος έως την ημέρα της ονομασίας του παιδιού, όταν του ζητήθηκε να φανερώσει το όνομά του, εκείνος έγραψε σε μία πινακίδα το όνομα <<Ιωάννης>>και αμέσως επανήλθε η φωνή του.Θεωρώ αυτόν τον άγιο αρκετά σημαντικό καθώς μέσα από τη ζωή του κατάφερα να μάθω και να καταλάβω κάποια πράγματα και εγώ η ίδια.
Ιγνατιάδου Ιωάννα

# data[].attributes.attachment_caption
ο άγιος Φανούριος

# data[].attributes.headline
Ο Άγιος που θαυμάζω

# data[].attributes.subject
Ο Άγιος που θαυμάζω

# data[].attributes.body
Ο Άγιος Φανούριος έζησε στα ρωμαϊκά χρόνια και συγκεκριμένα τον 7ο αιώνα π.Χ. Φημίζεται ως ένας από τους Αγίους της Ορθόδοξης Εκκλησίας, καθώς χαρακτηρίζεται ως δώρο Θεού εξαιτίας του γεγονότος ότι παρέμεινε άγνωστος μέχρι και τον 14ο αιώνα μ.Χ. Μία παράδοση που έχει καθιερωθεί στην χριστιανική ορθόδοξη πίστη προς τιμήν του Αγίου είναι η νηστίσιμη φανουρόπιτα, που φτιάχνεται από τις νοικοκυρές. Η φανουρόπιτα, όπως και το όνομα του Αγίου, υποδεικνύουν την φανέρωση ενός αντικειμένου, καθώς η ετυμολογική της σημασία είναι από το αρχαίο ρήμα «φαίνω». Με αυτόν τον τρόπο, οι πιστοί τάσσουν στον Άγιο την πίτα αυτή, με σκοπό να βρουν το αντικείμενο που ψάχνουν. Θαυμάζω τον συγκεκριμένο Άγιο, καθώς δίδαξε πως το στεφάνι της ενάρετης ζωής δεν κερδίζεται εύκολα, αλλά μόνο με συνεχείς δοκιμασίες, με θάρρος και υπομονή.
Δέσποινα Δ.

# data[].attributes.attachment_caption
ο άγιος Ρωμανός ο Μελωδός

# data[].attributes.headline
Άγιος Ρωμανός ο Μελωδός

# data[].attributes.subject
Άγιος Ρωμανός ο Μελωδός

# data[].attributes.body
Ένας Άγιος που θαυμάζω είναι ο Άγιος Ρωμανός ο Μελωδός. Είναι από τους γνωστότερους έλληνες υμνογράφους της Ορθόδοξης εκκλησίας, αποκαλούμενος και ως "Πίνδαρος της ρυθμικής ποίησης". Συνέθεσε το κοντάκιο των Χριστουγέννων, το οποίο είναι τόσο όμορφο για τη βαθιά θεολογία του αλλά και τη θεσπέσια μελωδία του. Είναι το πρώτο κοντάκιο που ψάλθηκε ποτέ. Έχει υμνήσει όλους σχεδόν τους Αγίους και τις εορτές της Χριστιανικής εκκλησίας. Επιπλέον είναι αξιοθαύμαστος ο τρόπος με τον οποίο παρουσιάζει στους ύμνους του τα πρόσωπα των Αγίων αλλά και της Παναγίας και του Χριστού, με ζωντάνια χωρίς απόκοσμα και νεκρικά χαρακτηριστικά. Ο τρόπος με τον οποίο απέκτησε το χάρισμά του, η αγάπη του για την Παναγία αλλά και τα έργα του είναι αυτά που μου προκαλούν θαυμασμό για αυτόν τον Άγιο.
Καλογιαννοπούλου Δανάη

# data[].attributes.headline
Η Παναγία, η οποία σ

# data[].attributes.body
Η Παναγία, η οποία συχνά αναφέρεται με το πραγματικό της όνομα Μαρία αλλά και ως Παρθένος Μαρία ή Θεοτόκος, καταγόταν από τη Ναζαρέτ της Γαλιλαίας και σύμφωνα με την Καινή Διαθήκη είναι η μητέρα του Ιησού Χριστού. Την θαυμάζω για την ψυχική αλλά και σωματική δύναμη που είχε να αντιμετωπίσει τον χαμό του παιδιού της. Πιστεύω πως δεν θα μπορούσε άλλη μητέρα να βρεθεί στην θέση της. Η Κοίμησή της αποτελεί μία από τις μεγαλύτερες γιορτές της Χριστιανοσύνης και εορτάζεται κάθε καλοκαίρι στις 15 Αυγούστου. Εκείνη την ημέρα οι Χριστιανοί γιορτάζουν με ιδιαίτερη λαμπρότητα την κοίμηση της Θεοτόκου, την ταφή, την ανάσταση και τη μετάστασή Της στους ουρανούς.
Παναγιώτης Κ

# data[].attributes.attachment_caption
ο άγιος Αχίλλιος

# data[].attributes.headline
Ο Άγιος που θαυμάζω

# data[].attributes.subject
Ο Άγιος που θαυμάζω

# data[].attributes.body
Ο Άγιος Αχίλλιος ο Καππαδόκης (270-330 μ.Χ.), όπως το λέει και το όνομά του, ήταν Μικρασιάτης και καταγόταν από την Καππαδοκία. Έζησε στα χρόνια του Μεγάλου Κωνσταντίνου, τον 4ο αιώνα μ.Χ. και συγκεκριμένα το 306-337 μ.Χ. Πέρασε από τους άγιους Τόπους και έπειτα από τη Ρώμη όπου επιδόθηκε στο κήρυγμα, διδάσκοντας τον Χριστιανισμό σε πόλεις και χωριά, αψηφώντας ανάγκες, βρισιές, διωγμούς και ταλαιπωρίες που αντιμετώπισε. Αργότερα αναδείχθηκε επίσκοπος Λαρίσης. Έλαβε μέρος και στην Α' Οικουμενική Σύνοδο που έγινε το 325 μ.Χ. στη Νίκαια στην οποία διακρίθηκε.Βοηθούσε τις χήρες, προστάτευε τα ορφανά, ανακούφιζε τους φτωχούς και γενικότερα υπεράσπιζε τους αδικημένους.Τον θαυμάζω ιδιαίτερα για την ευαισθησία και την μεγαλοψυχία που υπέδειξε και για το συγκινητικό του έργο.
Αθηνά Γούναρη

# data[].attributes.attachment_link.title
αγιος αχιλλιος ο καππαδοκης

# data[].attributes.attachment_caption
ο άγιος Γρηγόριος ο Θεολόγος

# data[].attributes.headline
Ο Άγιος που θαυμάζω

# data[].attributes.subject
Ο Άγιος που θαυμάζω

# data[].attributes.body
Ο Άγιος Γρηγόριος ο Θεολόγος γεννήθηκε στην Αριανζό (329 μ.Χ.), κωμόπολη της Καππαδοκίας, όμως στοιχειώδη εκπαίδευση έλαβε  στην Ναζιανζό και τη μέση στην Καισάρεια. Η πορεία της ζωής του σημαδεύεται από αλλεπάλληλους θανάτους, αυτούς των συγγενικών του προσώπων. Ο Άγιος καταφεύγει στην Πόλη όπου και υπερασπίζεται την Ορθοδοξία αντιμετωπίζοντας τους Αρειανούς. Εκεί εκφωνεί και τους περίφημους πέντε θεολογικούς λόγους που δίκαια του έδωσαν τον τίτλο του Θεολόγου. Στη συνέχεια, αναγνωρίζεται ως Πατριάρχης Κωνσταντινουπόλεως καθώς και Πρόεδρος της Β’ Οικουμενικής Συνόδου. Παραιτείται όμως και αναχωρεί για την γενέτειρά του, όπου και πεθαίνει ειρηνικά το 390 μ.Χ. Ο Άγιος Γρηγόριος ο Θεολόγος άφησε πίσω του μεγάλο συγγραφικό έργο· η τίμια κάρα του φυλάσσεται στην Ιερά Μονή Βατοπεδίου, στο Άγιο Όρος, ενώ το ιερό σκήνωμα του στον ομώνυμο Ναό του, στην Νέα Καρβάλη.
Γιώργος Ιωαννίδης

# data[].attributes.attachment_caption
ο άγιος Σεβαστιανός

# data[].attributes.headline
Ο Άγιος που θαυμάζω!

# data[].attributes.subject
Ο Άγιος που θαυμάζω!

# data[].attributes.body
Ο άγιος Σεβαστιανός γεννήθηκε στα Μεδιόλανα της Ιταλίας τον 4ο αιώνα.Όταν άρχισε ο διωγμός του Διοκλητιανού, ο Σεβαστιανός δήλωσε την πίστη του, πράγμα το οποίο τον οδήγησε στο μαρτύριο.Τον θαυμάζω για την υπομονή του και την πίστη του,αφού υπέστη βασανιστήρια μέχρι θανάτου.

# data[].attributes.attachment_caption
Ο άγιος Αρτέμιος

# data[].attributes.headline
Ο Άγιος που θαυμάζω                                                   

# data[].attributes.subject
Ο Άγιος που θαυμάζω                                                   

# data[].attributes.body
Ένας άγιος που θαυμάζω είναι ο Άγιος Αρτέμιος. Αυτός ο άνθρωπος, χάρη στην εκτίμηση που του είχε ο Μέγας Κωνσταντίνος, του δόθηκε το αξίωμα του πατρικίου και άλλων τιμητικών τίτλων. Επίσης, είχε την ικανότητα να θεραπεύει ανθρώπους από διάφορες ασθένειες μέσω μίας μεθόδου που σχετιζόταν με την κοίμηση του ασθενή σε ιερό χώρο και ήταν αρκετά φημισμένος για αυτό. Τον θαυμάζω για τον αγώνα και την προθυμία του να βοηθάει τους συνανθρώπους του, όπου κι αν βρίσκονταν.
Βέρα Κ.

# data[].attributes.attachment_caption
η αγία Μαρία η Μαγδαληνή

# data[].attributes.headline
Η Αγία που θαυμάζω 

# data[].attributes.subject
Η Αγία που θαυμάζω 

# data[].attributes.body
Η Αγία Μαρία η Μαγδαληνή καταγόταν από τα Μάγδαλα, πόλη που βρίσκεται δυτικά της θάλασσας της Γαλιλαίας. Την θαυμάζω διότι όταν πληροφορήθηκε για τον Χριστό, πήγε κοντά του και απαλλάχθηκε από τα επτά δαιμόνια που την ενοχλούσαν. Στη συνέχεια έγινε μαθήτριά Του. Η ίδια κατά την Ανάσταση του Κυρίου ήλθε πρώτη στον τάφο Του με αρώματα, και άγγελοι ντυμένοι στα λευκά ανήγγειλαν σ'αυτή την Ανάστασή Του. Ονομάζονταν και Μυροφόρος και Ισαπόστολος. Έκανε και κάνει μέχρι και σήμερα πολλά θαύματα για αυτό και υπάρχει στην Ιερά Μονή Σίμωνος Πέτρας του Αγίου Όρους το άφθαρτο χέρι της.
Μαρία Δραγούτσου

# data[].attributes.attachment_caption
ο μέγας Βασίλειος

# data[].attributes.headline
Ο Άγιος που θαυμάζω 

# data[].attributes.subject
Ο Άγιος που θαυμάζω 

# data[].attributes.body
Ο Άγιος που θαυμάζω περισσότερο είναι ο Άγιος Βασίλειος, ο οποίος υπήρξε σπουδαίος ιεράρχης και κορυφαίος θεολόγος, γι’ αυτό και ανακηρύχτηκε Άγιος και Μέγας. Γεννήθηκε το 330 στην Καισάρεια της Καππαδοκίας. Υπήρξε για εννέα χρόνια επίσκοπος Καισαρείας και άφησε σπουδαίο έργο, που αποτέλεσε παράδειγμα προς μίμηση για τις επόμενες γενιές. Ο λόγος που τον θαυμάζω είναι επειδή ήταν αλύγιστη ψυχή μπροστά σε κάθε είδους κοσμική εξουσία καθώς επίσης και επειδή σε όλη τη σύντομη ζωή του αγωνίστηκε για την ενότητα της Χριστιανικής Εκκλησίας, που μαστιζόταν στην εποχή του από θεολογικές έριδες σχετικά με τις δοξασίες του Αρείου. Πέθανε την 1η Ιανουαρίου του 379 σε ηλικία 49 ετών και τάφηκε με μεγάλες τιμές.
Βίκυ Κ

# data[].attributes.attachment_caption
ο απόστολος Παύλος

# data[].attributes.headline
Ο Άγιος που θαυμάζω 

# data[].attributes.subject
Ο Άγιος που θαυμάζω 

# data[].attributes.body
Ο Απόστολος Παύλος ήταν διώκτης των Χριστιανών και ονομαζόταν Σαούλ. Τον θαυμάζω διότι παρόλο που αρχικά ήταν διώκτης του Χριστού, στην πορεία για τη Δαμασκό μετεστράφη και άλλαξε τελείως την ζωή του γενόμενος απόστολος των εθνών .
Παυλίνα Γκούρι

# data[].attributes.attachment_caption
ο άγιος Νικόλαος

# data[].attributes.headline
                         Ο Άγιος που θαυμάζω

# data[].attributes.subject
                         Ο Άγιος που θαυμάζω

# data[].attributes.body
Ο Άγιος που θαυμάζω περισσότερο είναι ο Άγιος Νικόλαος, του οποίου το όνομα και φέρω. Η γενναιοδωρία και η αμοιβαία καλοσύνη του ήταν μερικά από τα χαρίσματα του. Εντυπωσιακότερο όλων αποτελεί το γεγονός πως ο Άγιος έκανε πάντα κρυφά την ελεημοσύνη, για να μην τον επαινούν οι άνθρωποι. Του έφτανε λοιπόν μόνο να το γνωρίζει ο Θεός. Η ταπεινότητά του αυτή, που είναι άκρως υποδειγματική, αποτελεί κατά τη γνώμη μου το θαυμαστότερο σημείο του βίου του, το οποίο και του χάρισε την ουράνια βασιλεία.
Νίκος Ε.